**Resemnare**

*Alexandrescu Oana-Adriana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vântul mi-a cernut pe tâmple gânduri mii și fire albe

M-a încununat cu salbe (amintiri din timpuri vii)..

Cerul mi-a sorbit cuvântul ce mi se zbătea pe buze

Cum se zbate înserarea-n mii de tonuri sângerii

Plâns-au norii de tristețe..plâns-au florile de tei

Ochii mei citeau cu sete poezia tinereții

Anii mi-au trecut în clipe...clipele sunt anii mei

Am ironizat durerea și-am pus lacătul tristeții!

Rătăcesc prin mine șoapte..le culeg doar pe acelea

Care-mi pun în suflet pace și mă-ndeamnă să iubesc

Noaptea îmi dezmiardă somnul aducându-mi mângâierea

Iar din cerul plin cu stele..amintirile-mi zâmbesc!

1.06.2017

de Oana Adriana Alexandrescu

Focșani